Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 18/1995. (VI. 6.) IKM rendelethez]
Paragraph Index: 179

2. A munkaterület rövid, jellemző leírása A gépipari mérnökasszisztens — szervezi, irányítja és ellenőrzi azokat a termelési folyamatokat, melyek hagyományos és ma már jórészt NC/CNC vezérlésű forgácsoló, alakító gépeken, rugalmas gyártórendszereken valósulnak meg, — meghatározza a munkadarabok egyes csoportjait abból a szempontból, hogy melyik gépen milyen gyártórendszereken munkálhatók meg, — irányítja és maga is végzi az alkatrészcsoportok gyártástervezését, technológiájának kidolgozását, NC/CNC programjainak elkészítését, gyártástervezését (CAD/CAM rendszerek felhasználásával), — meghatározza a gyártandó alkatrészek bonyolultsága, gyártási volumene figyelembevételével, gazdaságossági számításokkal az NC/CNC gépekre kerülő, valamint a hagyományos gépeken, automatákon gyártandó alkatrészek körét, — a rendelkezésre álló géppark és szoftverek részletes ismeretének birtokában gondoskodik azok karbantartásáról, — megtervezi és irányítja a gyártáshoz szükséges minőségbiztosítási feladatokat az ISO 9000 előírásainak figyelembevételével, — foglalkozik az alkatrészgyártási és szerelési folyamatok tervezésével és irányításával, valamint a hozzá kapcsolódó beszerzési és elosztási logisztikai rendszer kialakításával, működtetésével, — irányítja és ellenőrzi, hogy a különböző termelési egységek — munkahelyek, termelési csoportok, üzemrészek — betartják-e a rájuk vonatkozó ellenőrzési és dokumentálási feladatokat, — gazdálkodási ismeretei révén részt vesz az új gyártmányok és technológiák innovációs folyamatának végigvitelében.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes